









Ministarstvo poljoprivrede kao posredničko tijelo razine 1 za Operativni program „Zaštita okoliša“ za razdoblje 2007-2013 Prioritetna os 2 „Zaštita vodnih resursa Hrvatske kroz poboljšanje sustava vodoopskrbe te integriranog sustava upravljanja otpadnim vodama“, objavilo je poziv na dostavu prijedloga projekata na ograničenom natječaju u sklopu **Poziva na dostavu prijedloga projekata br. EN.2.1.17.** Svrha ovog poziva je dodjela bespovratnih sredstava iz Kohezijskog fonda za provedbu investicijskih projekata koji se odnose na manje dijelove javnog vodoopskrbnog/kanalizacijskog sustava u cilju doprinosa za postizanje cjelovitog rješenja aglomeracija sukladno Višegodišnjem programu gradnje komunalnih vodnih građevina za razdoblje 2014. - 2023. (*Odluka o donošenju Višegodišnjeg programa gradnje komunalnih vodnih građevina*, NN 117/15) i postizanju usklađenosti s Direktivom o pročišćavanju komunalnih otpadnih voda i Direktivom o kakvoći vode namijenjenoj za ljudsku potrošnju.

Dana 05.09.2016. godine potpisan je Ugovor o dodijeli bespovratnih sredstava za Operativni program „Zaštita okoliša“ za razdoblje 2007-2013 Prioritetna os 2 *„Zaštita vodnih resursa Hrvatske kroz poboljšanje sustava vodoopskrbe te integriranog sustava upravljanja otpadnim vodama“* prema pozivu na dostavu prijedloga projekata br. EN.2.1.17., između Ministarstva poljoprivrede kao posredničko tijelo razine 1, Ulica grada vukovara78, 10000 Zagreb, Hrvatskih voda kao posredničko tijelo razine 2 , Ulica grada Vukovara 220, 10000 Zagreb i Komunalnog društva Pag d.o.o., Braće Fabijanića 1, 23250 Pag.

Više informacija: Kontakt osoba Irena Buljanović, Komunalno društvo Pag d.o.o.

**Naziv projekta**: Izgradnja kanalizacijskog kolektora Lokunja – Sv.Jelena

**Ukupna vrijednost projekta**: 10.350.122,64 HRK od čega sredstva Europske unije iznose maksimalno 5.754.852,12 HRK odnosno 70% iznosa prihvatljivih troškova.

**Razdoblje provedba**: 2012-2016

**Nositelj projekta**: Komunalno društvo Pag d.o.o.

**Fond:** Kohezijski fond

**Naziv projekta**: Izgradnja vodoopskrbnog sustava Košljun – Sv.Martin

**Ukupna vrijednost projekta**: 14.203.587,41 HRK od čega sredstva Europske unije iznose maksimalno 7.893.591,43 HRK odnosno 70% iznosa prihvatljivih troškova.

**Razdoblje provedba**: 2012-2016

**Nositelj projekta**: Komunalno društvo Pag d.o.o.

**Fond:** Kohezijski fond